Masakr u Alkan-Jurtu
Masakr u Alkan-Jurtu je bio ratni zločin kojeg su izvršili pripadnici Ruske vojske od 1. do 18.12. 1999. kada su ubili čečenske civile u Alkan-Jurtu, u Čečeniji tijekom Drugog čečenskog rata. Početkom 11. mjeseca, značajan broj čečenskih boraca bio je prisutan u Alkan-Jurtu, kako bi otvorenim držali izlaznu rutu koja vodi iz Groznog. Nanijeli su teške gubitke ruskim snagama, ubivši 70 ruskih vojnika prije nego su napustili selo. Ruske snage su bombardirale to selo te potom ušli u njega 1.12. Privremeno su protjerali stotine mještana. Pri tome se dogodio masakr u kojem je ubijeno najmanje 18 civila, a ruske snage su iduća dva tjedna pljačkali i palili selo, vršili silovanja dok su jednom mještanu odsjekli glavu. Druge brojke navode 41 ubijenog civila. Nekim leševima ruski vojnici su odsjekli uši, a išli su i od kuće do kuće i bacali granate u podrume iako su znali da se tamo skrivaju jedino civili. Uz ubijanje ljudi, vojnici su i ubijali stoku.

Mještanima koji su htjeli zaustaviti pljački svojih ili domova svojih susjeda se prijetilo strijeljanjem. Jedan mještanin je zamolio ruske vojnike da prestanu pljačkati njegovu kuću, nakon čega su ga ubili i bacili njegovo tijelo u kući u požaru. Pljačkanje je bilo sustavno i organizirano, a uključivalo je velik broj ruskih vojnika koji su nekažnjeno činili što god su htjeli u selu. Ukradene stvari su držane u kućama koje su zauzimali ruski zapovjednici i u šatorima običnih vojnika, a prevožene su usred dana u vojnim vozilima.

Ruski vojnici su putovali po selu u vozilima bez registracijskih oznaka ili u ukradenim automobilima, skinuli znakove raspoznavanja i prekrivali lica maskama kako ih nitko ne bi mogao raspoznati. Ipak, neosporno je da je vojnom jedinicom u selu zapovjedao major general Vladimir Šamanov. Kada se američki predsjednik George W. Bush sastao sa Šamanovom i zajedno se fotografirali 2007., Human Rights Watch je prosvjedovao jer se time šalje kriva poruka pošto predsjednik nije pozvao na istragu. Zamjenik premijera Rusije, Nikolaj Košman, je 17.12. 1999. izjavio sljedeće o Alkan-Jurtu nakon što je vidio razmjere pljačke i uništenja:

Usprkos izvještajima Human Rights Watcha, ruska vlada do danas nije pokrenula nikakve kaznene postupke protiv počinitelja ovog nedjela.

Popis poznatih ubijenih mještana
Nabitc Kornukajeva i njen sin, Arbi Kornukayev (2.12.) 
Said-Magomet Janalajev i Alimkan Dalakov  
Khamid Khazujev (3.12.) 
Akanpaš Dudajev (3.12.) 
Musa Gilkajev (4.12.) 
Isa Muradov (8.12.) 
Taus Sultanov (8.12.) 
Alimpaš Asujev i Ibrahim Usmanov (9.12.) 
Aindi Altimirov (18.12.) 
Khavazi Nunajev (4.12.)
Ibrahim Hankurnanov (1.12.)
Adlan Gibertajev i Sejed-Emi Sajdulajev (nepoznat datum smrti)

Povezano
Napad balističkim projektilima na Grozni 1999.
Masakr u Katir-Jurtu
Rusko bombardiranje Čečenije 1999.
Bombardovanje Elistanža kasetnim bombama

Izvori

Eksterni linkovi
Izvještaj Vijeća Europe 2003.

1999
Alkan
Alkan
Alkan
Alkan